Κοκοβιός και Σπάρος στα δίχτυα της Αράχνης

Το Κοκοβιός και Σπάρος στα δίχτυα της Αράχνης είναι μια ελληνική κινηματογραφική ταινία του 1967 σε σενάριο Νίκου Τσιφόρου και σκηνοθεσία Γρηγόρη Γρηγορίου.

Πλοκή

Ένας διάσημος καθηγητής και ερευνητής βρίσκεται δολοφονημένος μόλις ανακάλυψε την ‘’ακτίνα της ζωής’’. Πιθανοί δράστες είναι η ‘’Αράχνη’’ και η Μόνα, βοηθός του καθηγητή. Οι Κοκοβιός και Σπάρος, οι δύο αφελείς υπηρέτες του επιστήμονα, φεύγουν παίρνοντας μαζί τους και τον τύπο της εφεύρεσης. Η ‘’Αράχνη’’ ματαίως προσπαθεί να τους παγιδεύσει για να τους αποσπάσει τον τύπο της εφεύρεσης και τελικά συλλαμβάνεται από την αστυνομία. Όμως, το χαρτί που είχαν οι δύο υπηρέτες δεν περιείχε παρά κοινούς λογαριασμούς του μπακάλη.

Διανομή ρόλων 
 Πέτρος Γιαννακός - Κοκοβιός
 Αλέκος Τζανετάκος - Σπάρος
 Μαρίνα Πεφάνη - Μόνα
 Χριστόφορος Ζήκας - αρχιμαφιόζος
 Ταϋγέτη - μάγισσα
 Θόδωρος Κεφαλόπουλος - ταβερνιάρης
 Γιάννης Φύριος - επιθεωρητής Δήμου
 Γιώργος Νέζος - αξιωματούχος
 Χρήστος Τσαγανέας - αξιωματούχος
 Έρση Δοξακοπούλου - μέλος σπείρας
 Μαίρη Γκότση - μέλος σπείρας
 Δημήτρης Καρυστινός - μέλος σπείρας
 Νίκος Νεογένης - καθηγητής

Παραγωγή
Παρότι οι Γιώργος Νέζος και Χρήστος Τσαγανέας δεν αναγράφονται στους τίτλους, εμφανίζονται στην τελευταία σκηνή, κατά την τελετή παρασημοφόρησης των ηρώων. 

Η ταινία έκοψε στην πρώτη της προβολή 42.028 εισιτήρια και έλαβε την 93η θέση σε σύνολο 117 ταινιών.

Παραπομπές

Βιβλιογραφία 
 Γρηγόρης Γρηγορίου, εκδ. Αιγόκερως, Αθήνα, 1996, σελ.141/144
 Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991

Εξωτερικοί σύνδεσμοι 
 

Ελληνικές ταινίες
Ταινίες του 1967
Ελληνόφωνες ταινίες
Ελληνικές κωμικές ταινίες
Ταινίες σε σκηνοθεσία Γρηγόρη Γρηγορίου
Σενάρια του Νίκου Τσιφόρου
Ταινίες γυρισμένες στην Ελλάδα
Ελληνικές ασπρόμαυρες ταινίες